Държавен вестник, бр. 110, 2024 г., стр. 19

БРОЙ  110	
Д Ъ Р Ж А В Е Н  В Е С Т Н И К 	
СТР.  19   
2. Лица, наети в служби за товарене, раз­
товарване, ремонт на кораби и пристанищна 
инспекция, се подчиняват на законите на 
договарящата страна, в която се намира 
пристанището, в което работят.
Член 10
Дипломатически представителства 
и консулства
1. Съгласно разпоредбите на Виенската 
конвенция за дипломатическите отношения 
от 18 април 1961 г. и Виенската конвенция за 
консулските отношения от 24 април 1963 г. 
членовете на дипломатическите представител­
ства и консулства, както и лицата, наети като 
персонал в частните домове на членовете на 
тези представителства и консулства, които са 
изпратени в приемащата държава, се подчи­
няват на законодателството на договарящата 
държава, която ги изпраща.
 2. Лица, които са наети в една от дого­
варящите страни и са наети на територията 
на другата договаряща страна да работят в 
дипломатическо представителство или кон­
сулство на първата страна, се подчиняват 
на законодателството на втората страна. Те 
могат да изберат да бъде прилагано зако­
нодателството на първата страна в срок от 
три месеца след началото на трудовата им 
дейност или след датата на влизане в сила 
на тази Спогодба.
Член 11
Изключения от разпоредбите на членове 6 – 10
Компетентните органи на двете договарящи 
страни могат да се договорят за изключения от 
разпоредбите на членове от 6 до 10 в интерес 
на лице или категория лица, при условие че 
засегнатото лице или лица се подчиняват на 
законодателството на една от договарящите 
страни.
Ч А С Т  І І І
РАЗПОРЕДБИ ОТНОСНО
ОБЕЗЩЕТЕ­НИЯТА
Раздел І
Общи разпоредби
Член 12
Самостоятелна пенсия
Ако заинтересованото лице отговаря на 
условията на законодателството на една от 
договарящите страни, без да се вземат предвид 
разпоредбите за сумиране на осигурителни 
периоди на другата договаряща страна, ком­
петентната институция на първата договаряща 
страна изчислява обезщетението единствено 
въз основа на осигурителния период, придобит 
съгласно прилаганото от нея законодателство.
Член 13
Сумиране на осигурителни периоди
1. Ако съгласно законодателството на една­
та договаряща страна правото на обезщетение 
зависи от завършването на осигурителни 
периоди, компетентната институция на тази 
договаряща страна взема предвид, до необ­
ходимия размер, осигурителните периоди, 
придобити съгласно законодателството на 
другата договаряща страна, при условие че 
тези периоди не съвпадат, все едно това са 
осигурителени периоди, завършени по зако­
нодателството на първата страна.
2. Ако съгласно законодателството на 
една от договарящите страни правото на 
обезщетение зависи от приложението на това 
законодателство към момента на възниква­
не на риска за заинтересованото лице или 
при обезщетение на преживяло лице – за 
починалото лице това условие се счита за 
изпълнено, ако заинтересованото лице или 
починалото лице е било подчинено в този 
момент на законодателството на другата 
договаряща страна или в случай че това не 
е така, ако заинтересованото лице или пре­
живялото лице може да поиска съответното 
обезщетение съгласно законодателството на 
другата договаряща страна.
Член 14
Отпускане на обезщетения
1. Ако дадено лице е било подчинено 
на законодателството на двете договарящи 
страни, институцията на всяка договаряща 
страна определя съгласно прилаганото от нея 
законодателство дали са налице условията 
за придобиване право на обезщетение, като 
се вземат предвид, когато е необходимо, 
разпоредбите на член 13, ако периодите не 
съвпадат.
2. Ако заинтересованото лице не отгова­
ря на условията, посочени в член 12, според 
законодателството на една от договарящите 
страни, вземайки предвид само разпоредбата 
на член 13, компетентната институция на тази 
договаряща страна изчислява обезщетението, 
както следва:
(a) компетентната институция изчислява 
теоретичния размер на обезщетението, дъл­
жимо така, все едно че целият осигурителен 
период, придобит по законодателството на 
двете договарящи страни, е бил придобит 
само съгласно прилаганото от нея законо­
дателство;
(б) след това компетентната институция 
изчислява действителния размер на обез­
щетението, дължимо от нея на заинтере­
сованото лице, въз основа на теоретичния 
размер, изчислен съгласно разпоредбите